Nanging yen kelingan marang laporane Sentul mau bengi ing malem midodareni, atine kebak rasa was sumelang. Sentul, anggota preman balane Bandhol sing uga didhapuk pinangka kadhere Bu Marno, nalika ditugaske ngeterke sega wungkus nyang posko pendhukung Bu Marno ing kulon kali, nalika ngliwati dhukuhe Pak Kabul weruh ana posko sing dinggo kumpul wong akeh. Mbareng ditiliki jebul dudu posko kadhere Bu Marno. Wong-wong ndlidir teka mrono, saya suwe saya akeh. Sentul krungu yen posko kuwi mujudake posko Kotak Kosong. Aneh, ora duwe jago kok duwe posko. Apa karepe? Sapa sing arep dipilih didadekake Lurah? Pikirane Sentul sing mung sekolah SD ora lulus, ora gaduk. Apa iya wong-wong kuwi padha arep nggagalake Pilkades? Sentul lapor marang Panitiya. Nalika Panitiya, hansip/